./data/phi0978/phi001/phi0978.phi001.perseus-lat2.xml
granum habet crocei coloris  hoc in olla fictili luto circumlita in clibanis calfaciunt, deinde exempto sucum exprimunt eiusdem nominis  usus et suci et foliorum, si terantur, adversusepiphoras, quae universo impetu cadant  hinc temperaturcollyrium, quod medici dia glauciu vocant —(lactis quoque ubertas intermissa restituitur; sumitur huius rei causaex aqua)  — Glycyside, quam aliqui Paeoniam autpentorobon vocant, caulem habet II palmorum, comitantibus II aut III, subrutilum, cute lauri, folia qualia isatis,pinguiora rotundioraque et minora, semen in siliquis, aliudgrano rubente, aliud nigro  duo autem genera sunt: feminaexistimatur cuius radicibus ceu balani longiores circiter VIIIaut VI adhaerent  mas plures non habet, quoniam unaradice nixus est palmi altitudine, candida, quae gustu adstringit  feminae folia murram redolent et densiora sunt nascuntur in silvis  tradunt nocte effodiendas, quonianinterdiu periculosum sit pico Martio inpetum in oculosfaciente; radix vero cum effodiatur, periculum esse, nesedes procidat, magna vanitate ad ostentationem rei fictumarbitror  usus in iis diversus  rubra grana rubentes menses sistunt XV fere pota in vino nigro  nigra grana vulvismedentur ex passo aut vino totidem pota  radix omnesventris dolores sedat in vino alvumque purgat, sanatopisthotonum, morbum regium, renes, vesicam, arteriamautem et stomachum decocta in vino, alvumque sistit estur etiamin alimentis, sed in medendo IIII drachmaesatis sunt  grana nigra auxiliantur et suppressionibusnocturnis in vino pota quo dictum est numero, stomachicisvero et rosionibus et esse ea et inlinere prodest  suppurationes quoque discutiuntur, recentes nigro semine, veteres rubro  utrumque auxiliatur a serpente percussis etpueris contra calculos incipientes stranguria  — Gnaphalium aliqui chamaezelon vocant, cuius foliis albis mollibusque pro tomento utuntur; sane et similia sunt  daturin vino austero ad dysinteriam, ventris solutiones mensesque mulierum sistit  infunditur autem tenesmo  inlinituret putrescentibus ulcerum — Gallidragam vocat Xenocrates leucacantho similem, palustrem et spinosam,caule ferulaceo, alto, cui summo capite inhaereat simileovo  in hoc crescente aestate vermiculos nasci tradit,quos pyxide conditos adalligari cum pane bracchio ab eaparte, qua dens doleat, mireque ilico dolorem tolli  valerenon diutius anno et ita, si terrain non adtigerint